b'\n_START_ARTICLE_\nKot v filmu\n_START_SECTION_\nVsebina\n_START_PARAGRAPH_\nGlavna oseba je skoraj dvanajstletni Ga\xc5\xa1per. \xc5\xbdivi z materjo Majdo in o\xc4\x8detom Jo\xc5\xbeetom in navzven delujejo kot povsem obi\xc4\x8dajna dru\xc5\xbeina. Ga\xc5\xa1per sicer pogre\xc5\xa1a toplino nekdanjih dni, a se obenem privadi maminemu oto\xc5\xbenemu razpolo\xc5\xbeenju in pogosti o\xc4\x8detovi odsotnosti. Zato pogosto gleda razli\xc4\x8dne filme, v svet pa se obra\xc4\x8da predvsem prek svetovnega spleta; z njegovo pomo\xc4\x8djo sam i\xc5\xa1\xc4\x8de pomene neznanih besed in preko Skypa komunicira s so\xc5\xa1olko Tino, s katero pa se v \xc5\xa1oli ne dru\xc5\xbeita._NEWLINE_Enoli\xc4\x8dnost dni prekine prepir med star\xc5\xa1ema, ki mu sledi materin odhod v neznano. Ga\xc5\xa1perja o\xc4\x8de odpelje k \xc4\x8duda\xc5\xa1kemu neznancu Maksu, ki \xc5\xbeivi v barvni hi\xc5\xa1i sredi gozda. Prijazen neznanec, ki mu Ga\xc5\xa1per zaradi ogromnega telesa pravi kar Velikan, si hi\xc5\xa1o, v kateri je vsaka soba pobarvana z drugo barvo, deli s svinjo Katarino Veliko. Sicer zelo rad kuha nenavadne jedi in obiskuje gozdne ptice._NEWLINE_Maks ima v vsakem prostoru ogromno knjig, nima pa telefona, televizije in ra\xc4\x8dunalnika. Ima pa ogromno \xc4\x8dasa, da z Ga\xc5\xa1perjem razpravlja o marsi\xc4\x8dem. Nekega jutra sta se odpravila kolesarit in Maks je Ga\xc5\xa1perju posodil gorsko kolo ki si ga je \xc5\xbee od zmeraj \xc5\xbeelel. Ga\xc5\xa1perju ni bilo jasno zakaj ima Maks to kolo, saj nima sina, a je zaradi veselja, da se bo peljal na novem gorskem kolesu, na to \xc4\x8disto pozabil.Odpeljala sta se v gozd, se usedla na tla in nekako je pri\xc5\xa1lo do tega, da je Maks Ga\xc5\xa1perju povedal, da je njegov o\xc4\x8de. Ga\xc5\xa1per je bil najprej zelo jezen in ni hotel verjeti ampak ko se je vrnila mama so se pogovorili in je sedaj prav sre\xc4\x8den da ima kar dva o\xc4\x8deta._NEWLINE_Ga\xc5\xa1per ni niti slutil, da bo na tako idili\xc4\x8dnem, skoraj pravlji\xc4\x8dnem kraju pri\xc5\xa1el do tako nepri\xc4\x8dakovane resnice, ki mu je spremenila ute\xc4\x8deno \xc5\xbeivljenje. V enem samem poletju se mu je zgodilo ve\xc4\x8d kot v vseh filmih skupaj.'